Üldlevinud suundumuseks on maailmas, et enne valimisrallit moodustatakse mitmet sorti ühendavaid poliitilisi institutsioone, millised oleksid parteideülesed  ja läbi vastava ühendamise annaksid suurema jõu teatud poliitilistele gruppidele, kas siis valimisteks või mõnikord ka pikemaks ajaks, kui eksisteerivad kaugemad eesmärgid.    Kui laias laastus on erinevate poliitiliste liikumiste missioon teatud konkreetse asja saavutamisel üks ja sama, kuid erineda võivad arusaamad sellest, et kui missioon on täidetud, siis kuidas minnakse edasi või millised kuhu edasised arengud võivad välja viia, siis võib ajutiste või pikemaaaegsete liitude loomine erinevate  poliitiliste jõudude vahel ju üsna eesmärgipärane olla.    Poliitilised liidrid ei püüagi vastu vaielda reeglile, et ühenduses on jõud. Ja pole siin venemaa ega ka Putin teistsugused. Eriti nüüd, kui venemaal on ees ootamas valimisralli.    Tõenäoliselt kannustab Putinit ka teadmine, et tema partei - ühtse venemaa populaarsus on märkimisväärselt langema hakanud, legaalse opositsiooni tegelased teatasid juba eelmise aasta lõpus valimisvõitluse edukuse nimel ühtse löögijõu moodustamisest,  osaliselt illegaalse opositsiooni liikmed (vasakradikaalid, (natsionaal-kommunistid ning radikaalsed sotsialistid) ja monarhistid) tegid seda sama eile (vt.  Lühidalt - 06.05.11).    Ühesõnaga - täna teatas Putin,  et võimupartei peaks temaga sarnaselt mõtlevate poliitiliste liikumistega valimiste ajaks leivad ühte kappi panema, Ta kutsus üles moodustama vene Riigiduuma (parlament) valimisteks poliitilise liidu - rahvarinde (народный фронт).    Rahvarinne kujutaks end Putini nägemusel sama asja nagu see oli omal ajal Eestis - poliitiliselt nõrga seosega, ühe konkreetse eesmärgi nimel, milleks on Riigiduuma valimised.    Sarnasus Eestis toimunuga pole ainult välised (nimekujulised). Ka meil oli  Rahvarinne kõrgemalt poolt "lubatud" initsiatiiv, milline teatud arengut läbides ühines varasemate radikaalsete nõudmistega iseseisvuse väljakuulutamiseks, kuid ei mõelnud sellele (ega oleks ka suuteline olnud), et kui eesmärk teostub, mis siis edasi saab, mis vormis ning mis üldse siis on sündinud?  Selle tulemusena on tänaselgi päeval eestlaste poliitilise mõttemulla all podisemas põrgukatel antagonistlike kütteelementidega nagu "Eesti Kodanike Komiteed vs. Rahvarinne", "ENSV vs EW - õigusjärglus või  mitte" jms)    Ehk siis Putini juurde tagasi pöördudes ning nagu märgib gazeta.ru, kutsus ta üles moodustama ühtset poliitilist platformi, kuhu kuuluksid erinevad poliitilised parteid, ametühingud, noorteorganisatsioonid jne.    "Teen ettepaneku moodustada see, mida nimetatakse rahvarindeks. Selline ühenduse vorm, mida luuakse suurte  poliitiliste sündmuste eel ning tarbeks, on kasutatud ja kasutatakse tänase päevani erinevates riikides, erinevatel aegadel ning erinevate poliitiliste jõudude poolt: nii vasakpoolsete kui ka nende poolt, keda meil kutsutakse paremliberaalideks, natsionalistideks, patriootideks." ütles Putin teatas täna Putin telekanali "Vesti24" otse-eetris.    Vene peaministri arvates annab selline rahvarinne võimaluse ka parteitutel oma kandidatuuri ülesseadmiseks Riigiduuma valimistel.    Anar Rand  BHR